Perčiniškis
54°51′41″š. pl. 25°45′36″r. ilg.﻿ / ﻿54.8614°š. pl. 25.7601°r. ilg.﻿ / 54.8614; 25.7601 Perčiniškis – ežeras rytų Lietuvoje, Švenčionių rajone, apie 3 km į pietus nuo Magūnų, Buivydžių hidrografiniame draustinyje. Kranto linija vingiuota, į šiaurę yra nutįsusi įlanka. Ežero ilgis iš šiaurės į pietus – 0,28 km, plotis – irgi 0,28 km. Altitudė 124,6 m. Krantai žemi, pelkėti, apaugę krūmais. Šiaurinė ir šiaurrytinė pakrantė aukšta, apaugusi mišku, vakarinėje pakrantėje auga miškelis, į pietvakarius plyti laukai, į pietryčius – pelkė. Pietuose išteka upeliukas link netoli telkšančio Mašnelio ežero (Neries upės baseinas). Šalia įsikūręs Bareišiūnų kaimas.